“เนเธอร์แลนด์” เล็งฆ่าไก่ 3 แสนตัว สกัด “ไข้หวัดนก” ระบาด
“เนเธอร์แลนด์” เตรียมฆ่าไก่อีก 300,000 ตัวในฟาร์มแห่งทางภาคใต้ของประเทศ หวังสกัดไข้หวัดนกระบาด หลังตรวจพบเชื้อ
“เนเธอร์แลนด์” เตรียมฆ่าไก่อีก 300,000 ตัว หลังตรวจพบเชื้อไข้หวัดนก
20 ต.ค. 2565

รัฐบาลเนเธอร์แลนด์ เปิดเผยในวันนี้ (20 ต.ค.) ว่า ทางการเตรียมกำจัดไก่อีก 300,000 ตัวในฟาร์มแห่งทางภาคใต้ของประเทศ หลังตรวจพบเชื้อไข้หวัดนกสายพันธุ์ที่สามารถแพร่ระบาดได้รวดเร็ว
รายงานระบุว่า มีการตรวจพบการติดเชื้อไข้หวัดนกทั้งสิ้น 30 ครั้งในเนเธอร์แลนด์นับตั้งแต่เดือนก.ย.ที่ผ่านมา หลังจากตรวจพบการติดเชื้อหลายสิบครั้งในช่วงต้นปี 65
ทั้งนี้หน่วยงานความปลอดภัยอาหารเนเธอร์แลนด์เปิดเผยว่า เนเธอแลนด์ได้กำจัดสัตว์ปีกไปแล้วเกือบ 6 ล้านตัว นับตั้งแต่มีการตรวจพบเชื้อไข้หวัดนกเป็นครั้งแรกเมื่อวันที่ 26 ต.ค.64
ขณะเดียวกัน ฝรั่งเศสก็ตรวจพบการติดเชื้อไข้หวัดนกเพิ่มมากขึ้นอีกครั้ง หลังจากเพิ่งเผชิญการแพร่ระบาดที่รุนแรงที่สุดไประลอกหนึ่งเมื่อช่วงต้นปีนี้